තවද මේ කටයුත්ත සදහා සැකකරු දින තුනක කාලයක් බන්ධනාගාරයෙන් පිටතට රැගෙන යාමට අවශ්‍ය බව පැවසු ස්ථානාධිපතිවරයා අපරාධ නඩු විධාන සංග්‍රයේ 115 (4) වගන්ති ප්‍රකාරව නියෝගයක් නිකුත් කරන ලෙසට අධිකරණයෙන් ඉල්ලීමක් කළේය.මීට අමතරව නම් කරනු ලැබු උප පොලිස් පරික්ෂකවරයෙකු සමඟ සැකකරු බන්ධනාගාර ආරක්ෂාව යටතේ බන්ධනාගාරයෙන් පිටතට රැගෙන යාමට බන්ධනාගාර අධිකාරිවරයාට නියෝගයක් ලබා‍ දෙන ලෙසට ස්ථානාධිපතිවරයා වැඩිදුරටත් අධිකරණයට කරුණු දක්වමින් මේ ඉල්ලීම කළේය.අදාළ කරුණු සළකා බැලු මහේස්ත්‍රාත්වරිය බන්ධනාගාර ආරක්ෂාව යටතේ සැකකරු දින තුනක කාලයකට බන්ධනාගාරයෙන් පිටතට කැඳවා ගෙන ගොස් අදාළ ස්ථාන හදුනා ගැනීමට සියලු පහසුකම් සලසා දෙන ලෙසට කොළඹ බන්ධනාගාර අධිකාරිවරයාට නියෝගයක් නිකුත් කළාය..